A STÍLUS (ÉRETTSÉGI TÉTELEK) 


A stílus eredeti jelentése: íróeszköz. 


Mai jelentése: gondolataink, érzéseink, szándékaink nyelvi eszközökkel való 


kifejezési módja. 


Minden ember (műveltségtől, szókincsétől, egyéniségétől, pillanatnyi hangulatától, 
lelkiállapotától függően) másképpen használja fel a nyelvi eszközöket, tehát más a 
stílusa. A stílus tehát válogatás és elrendezés eredménye. Megnyilatkozásainknak 


mindig valamilyen célja van. 


Ez lehet: 


- ismeretek, tapasztalatok közlése, tudományos megállapítás (értelmi nyelvi elemek 


túlsúlya), 


- érzelmeinket, hangulatunkat nyilvánítjuk ki (érzelmi, hangulati jellegű), 


- hatást akarunk gyakorolni vele, meg akarjuk győzni valamiről (érzelmi és értelmi 


jellegű stíluseszközök, hatásos elrendezése). 


A nyelvi elemek közül a hatást befolyásolja: 


- a mondanivaló 


- beszédhelyzet 


- a beszélő és a hallgató közötti viszony 


A stílusnak vannak objektív és szubjektív tényezői is. A nyelvi elemek közötti 
válogatás alapja a szinonima. Stílusértékről akkor beszélünk, ha egy nyelvi elem a 
használatban minél több többlettartalommal telítődik meg, eltér az átlagostól, a 
megszokottól, ha fel kell figyelni rá. A többlettartalom és az alapjelentés együttesen 
hat. 


A nyelv és a stílus viszonya 


A stílus kifejezésmód, alapja a nyelv eszközkészlete és szabályrendszere. A nyelvi 
eszközök kiválasztása és azok elrendezése teremti meg a mondanivalónak stílusát. 


Tehát a stílus választás és elrendezés eredménye. 


Minden szó jelent valamit, a valóság egy mozzanatára, darabjára vonatkozik. 
Alapjelentése a szótárakban szereplő fogalom jelentése. Ez szilárd, állandó. 
Mellékjelentései alkalmi beszédhelyzetekben fejlődnek ki, azáltal, hogy érzelmi- 
hangulati többlettel telítődik. Mindig az aktuális beszédhelyzet, a szövegkörnyezet 


határozza meg, hogy éppen melyik jelentése ölt testet. 


A szó fogalmi (elsődleges) jelentéséhez társuló érzelmi-hangulati többletet nevezzük 


stílusértéknek. 


A stílusérték lehet: 


- állandósult ( a nyelvi közösségben már közismert), 


- alkalmi (adott szövegösszefüggésben az egyén által alkalmilag használt). 


A szó fogalmi jelentésén kívül a szótárak az állandósult stílusértékre is utalnak, 


hiszen azok már nyelvi jelenséggé váltak. 


A hangalak és a jelentés kapcsolata a nyelv szavainak nagy részében megszokáson 


alapul. 


A szavak lehetnek: 


- motivátlanok: megszokáson alapuló hangalak és jelentés, 


- motiváltak: a hangalakból megérezhető, kikövetkeztethető a jelentés; ilyenek a 
hangutánzó és a hangulatfestő szavak. A képzett és az összetett szavak közül a 


nagyon kifejezők is ide sorolhatók. 


A motiváltság növeli a szó stílusértékét. Minél nagyobb az eltérés a megszokottól, a 


hagyományostól, annál kifejezőbb, eredetibb a stílus. 


Stílusárnyalatok 


Egy szöveg stílusának elemzésekor fontos szempont a stílus hatásának vizsgálata. A 
szövegben kifejtett tartalom akkor hat igazán, ha a megformálás módjának, a 
stílusnak kifejezőereje van. A stílus kifejezőereje erősíti a szövegben foglalt tartalmi 


hatást. 


Minél jobban élünk a nyelvi eszközök nyújtotta lehetőségekkel, stílusunk annál 
hatásosabb lesz. A személyesség: a beszélő gondolatainak, érzelmeinek, 
hangulatának, képzelőerejének kifejezése, közvetítése a hallgatónak rendkívül 


fontos. 


A személyességben kifejeződik a beszélőnek 


- a témához, 


- a hallgatóhoz, 


a beszédhelyzethez való viszonya. 


Stílusárnyalatnak nevezzük a stílusnak azt a sajátosságát, amelyben mindez 


kifejeződik. 


A stílusárnyalatok sokfélék lehetnek: 


- kedélyes, tréfás, fennkölt (a beszélő lelkiállapotára), 


- ünnepélyes (a helyzetre, az alkalomra utal), 


- bizalmas, közvetlen, 


- hideg (A beszélő és a hallgató viszonyára utal). 


A stílusárnyalat egy konkrét szöveges jellemző vonása, tehát egyedi jelenséghez 
kötött. Stílusunk nemcsak gondolatainknak, hanem érzelmeinknek, hangulatunknak 


és akaratunknak is kifejezője. Célunk több, mint gondolatainknak közlése, 


megértése. Hatni is akarunk a hallgatóra, érzelmeket, hangulatot kelteni benne. Ez a 
szándék készteti a beszélőt arra, hogy mondanivalója erősítésére vagy enyhítésére 


megfelelő, hatásos kifejezéseket használjon. 


Az erősítés eszközei: 


- az ismétlés, 


- a halmozás, 


- a fokozás, 


- expresszív (kifejező) rokonértelmű szavak 


- a nyelv zenei eszközeinek felhasználása 


Az enyhítés eszközei: 


- pozitív tartalmú szó használata negatív helyett, 


- kérdő mondat a felszólító helyett 


- a beszéddallam, a hangsúly, a tempó és az eufémizmus. 


A stílusrétegek 


A stílus gondolataink, érzéseink nyelvi eszközökkel történő kifejezési módja. Minden 
ember másképp használja a nyelvi eszközöket, tehát más a stílusa. A társadalmi 
érintkezés különféle területein más a közlés jellege, a kifejezési mód. Meghatározott 
helyzetekben tipikusan alkalmazunk bizonyos nyelvi eszközöket. Ezek használatának 


köre a stílusréteg. 


A stílus alakulását befolyásoló tényezők azt is eredményezik, hogy a nyelvi 
kifejezésmódok a társadalmi érintkezés meghatározott területeihez is kapcsolódnak, 
s Így az eltérések ellenére többé-kevésbé azonos vonások is jellemzik egy-egy 
csoport nyelvi kifejezésmódját. Az így létrejött stílusváltozatok a stílusrétegek. Más 
szóval: a stílusréteg a társadalmi érintkezés meghatározott területén jellemzően 
használt nyelvi kifejezőeszközök rendszere, illetve az ezek használatát szabályozó 


törvényszerűségek összessége. 


Irodalmi és köznyelvünkben a következő főbb stílusrétegeket különböztetjük meg: 


I. Írott nyelvi stílusok: 


1. Tudományos stílus 


2. Publicisztikai stílus 


3. Hivatalos stílus 


. Szépirodalmi vagy művészi stílus 


. Levélstílus 


. Beszélt nyelvi stílusok 


. Társalgási stílus 


. Szónoki stílus 


. Előadói stílus 


